ਗੁੱਡ ਐਜ ਯੂ
ਗੁੱਡ ਐਜ ਯੂ ਐਲ.ਜੀ.ਬੀ.ਟੀ. ਅਤੇ ਹੋਰਾਂ ਲੋਕਾਂ ਲਈ ਜਿਨ੍ਹਾਂ ਦੀ ਜਿਨਸੀਅਤ 'ਤੇ ਸਵਾਲ ਕੀਤੇ ਜਾਂਦੇ ਹਨ, ਉਨ੍ਹਾਂ ਦੀ ਸਹਾਇਤਾ ਲਈ ਬੰਗਲੌਰ ਵਿੱਚ ਸਪੋਰਟ ਅਤੇ ਸ਼ੋਸਲ ਗਰੁੱਪ ਹੈ। ਇਸਦੀ ਸ਼ੁਰੂਆਤ 1994 ਵਿੱਚ ਹੋਈ ਸੀ ਅਤੇ ਇਹ ਸਭ ਤੋਂ ਲੰਬੇ ਸਮੇਂ ਤੱਕ ਬਚੇ ਸਮੂਹਾਂ ਵਿੱਚੋਂ ਇੱਕ ਹੈ ਜੋ ਬੰਗਲੌਰ ਵਿੱਚ ਸਮਲਿੰਗੀ ਅਤੇ ਹੋਰ ਜਿਨਸੀ ਘੱਟ ਗਿਣਤੀਆਂ ਦੇ ਬਰਾਬਰ ਅਧਿਕਾਰਾਂ ਦੀ ਵਕਾਲਤ ਕਰਦਾ ਹੈ।

ਇਤਿਹਾਸ 
1994 ਵਿੱਚ ਕੁਝ ਐਲ.ਜੀ.ਬੀ.ਟੀ. ਅਧਿਕਾਰ ਕਾਰਕੁੰਨ ਇੱਕ ਸਥਾਨਕ ਰੈਸਟੋਰੈਂਟ ਵਿੱਚ ਇਕੱਠੇ ਹੋਏ ਅਤੇ ਬੰਗਲੌਰ ਵਿੱਚ ਜਿਨਸੀ ਘੱਟ ਗਿਣਤੀਆਂ ਲਈ ਇੱਕ ਵਿਚਾਰ ਚਰਚਾ ਫੋਰਮ ਬਣਾਉਣ ਦਾ ਫੈਸਲਾ ਕੀਤਾ। ਇੱਕ ਹਫ਼ਤੇ ਦੇ ਅੰਦਰ ਇਹ ਫੈਸਲਾ ਲਿਆ ਗਿਆ ਕਿ ਸਮੂਹ ਦਾ ਨਾਮ 'ਗੁੱਡ ਐਜ ਯੂ' ਹੋਵੇਗਾ ਅਤੇ ਹਫ਼ਤਾਵਾਰੀ ਮੀਟਿੰਗਾਂ ਹੋਣੀਆਂ ਸ਼ੁਰੂ ਹੋ ਗਈਆਂ। ਏਡਜ਼ ਲਈ ਸਲਾਹ-ਮਸ਼ਵਰਾ ਕੇਂਦਰ- ਸਮਰਕਸ਼ਾ ਨੇ ਮੁਲਾਕਾਤਾਂ ਲਈ ਉਨ੍ਹਾਂ ਦੇ ਦਫ਼ਤਰ ਲਈ ਜਗ੍ਹਾ ਪ੍ਰਦਾਨ ਕੀਤੀ। ਇਸ ਵੇਲੇ ਹਫ਼ਤਾਵਾਰੀ ਮੁਲਾਕਾਤ ਸਵਭਾਵਾ ਦਫ਼ਤਰ ਵਿਖੇ ਹੁੰਦੀ ਹੈ।

ਗਤੀਵਿਧੀਆਂ 

 ਗੁੱਡ ਐਜ ਯੂ ਇੱਕ ਐਲ.ਜੀ.ਬੀ.ਟੀ. ਨਿਊਜ਼ਲੈਟਰ ਦੀ ਸਰਪ੍ਰਸਤ ਹੈ, ਜਿਸਨੂੰ ਸੰਘ ਮਿੱਤਰ ਕਹਿੰਦੇ ਹਨ ਅਤੇ ਜੋ ਬੰਗਲੌਰ ਤੋਂ ਪ੍ਰਕਾਸ਼ਤ ਹੁੰਦਾ ਹੈ। ਹੁਣ ਤੱਕ ਤਿੰਨ ਅੰਕ ਛਾਪੇ ਜਾ ਚੁੱਕੇ ਹਨ। 
 ਗੁੱਡ ਐਜ ਯੂ ਨੈਸ਼ਨਲ ਲਾਅ ਸਕੂਲ ਆਫ਼ ਇੰਡੀਆ, ਯੂਨੀਵਰਸਿਟੀ ਦੇ ਵਿਦਿਆਰਥੀਆਂ ਨੂੰ 1997 ਵਿੱਚ ਦੇਸ਼ ਦਾ ਪਹਿਲਾ ਗੇਅ ਰਾਈਟ ਸੈਮੀਨਾਰ ਕਰਵਾਉਣ ਵਿੱਚ ਸਹਾਇਤਾ ਕੀਤੀ। 
 ਗੁੱਡ ਐਜ ਯੂ 1998 ਵਿੱਚ "ਇਮਰਜਿੰਗ ਗੇਅ ਸਪੇਸ ਇਨ ਬੰਗਲੌਰ" (ਅੰਗਰੇਜ਼ੀ ਅਤੇ ਕੰਨੜ ਵਿੱਚ ਇੱਕ ਦੋ-ਭਾਸ਼ਾਈ ਜਨਤਕ ਭਾਸ਼ਣ, ਸਭਰੰਗ ਦੇ ਸਹਿਯੋਗੀ) ਦਾ ਸਹਿ-ਪ੍ਰਯੋਜਨ ਵੀ ਕੀਤਾ ਸੀ। 
 ਗੁੱਡ ਐਜ ਯੂ ਦੇ ਮੈਂਬਰਾਂ ਦੁਆਰਾ ਵੱਖ ਵੱਖ ਮੌਕਿਆਂ ਤੇ ਵੱਖ ਵੱਖ ਪਿਕਨਿਕਸ ਅਤੇ ਸਮਾਜਿਕ ਮੀਟਿੰਗਾਂ ਦਾ ਆਯੋਜਨ ਕੀਤਾ ਗਿਆ ਹੈ ਜਿਸ ਨਾਲ ਕਮਿਊਨਟੀ ਨੂੰ ਨੇੜੇ ਲਿਆਉਣ ਵਿੱਚ ਸਹਾਇਤਾ ਮਿਲੀ ਹੈ। 
 30 ਨਵੰਬਰ 2000 ਨੂੰ ਡਾ: ਸ਼ੇਖਰ ਸ਼ਸ਼ਾਦਰੀ ਵੱਲੋਂ ਬੱਚਿਆਂ ਨਾਲ ਹੋਣ ਵਾਲੇ ਸ਼ੋਸ਼ਣ ਬਾਰੇ ਪੇਸ਼ਕਾਰੀ। 
 17 ਦਸੰਬਰ 2000 ਨੂੰ ਮਨੀਸ਼ ਨੇ ਪਹਿਲੀ ਬੇਕਰੀ ਵਰਕਸ਼ਾਪ ਦੀ ਅਗਵਾਈ ਕੀਤੀ। 
 1 ਜੁਲਾਈ 2001 ਨੂੰ ਗੁੱਡ ਐਜ ਯੂ ਮੈਂਬਰਾਂ ਨੇ ਜਨਤਕ ਸਭਾ 'ਬ੍ਰੇਕਿੰਗ ਦ ਸਾਈਲੈਂਸ: ਸੈਕਸੂਅਲਟੀ ਮਿਨੋਰਟੀਜ਼ ਸਪੀਕ ਆਉਟ', ਜੋ ਕਿ ਸੈਕਸਨਲਟੀ ਮਾਇਨੋਰਟੀ ਰਾਈਟਸ ਦੁਆਰਾ ਆਯੋਜਿਤ ਕੀਤੀ ਗਈ ਸੀ ਵਿੱਚ ਹਿੱਸਾ ਲਿਆ। 
 ਮੰਗਲਵਾਰ ਰਾਤ ਨੂੰ ਅਰਬਨ ਸੋਲਸ ਵਿਖੇ ਕੁਆਰਟਰ ਅਨੁਕੂਲ ਕਵਿਤਾ ਦਾ ਪਾਠ ਕੀਤਾ। 
 ਕੁਈਰ ਗੇਂਦਬਾਜ਼ੀ ਲੀਗ: ਬੁੱਧਵਾਰ ਸ਼ਾਮ 8.30 ਵਜੇ ਅਮੀਬੇਬਾ, ਚਰਚ ਸਟ੍ਰੀਟ ਵਿਖੇ। 
 ਗੁੱਡ ਐਜ ਯੂ ਬੈਠਕਾਂ: ਵੀਰਵਾਰ ਨੂੰ ਸ਼ਾਮ 7 ਵਜੇ ਤੋਂ 9 ਵਜੇ ਤੱਕ ਸਵਭਾਵਾ। ਉਹ ਵੱਖ-ਵੱਖ ਵਿਸ਼ਿਆਂ 'ਤੇ ਵਿਚਾਰ ਵਟਾਂਦਰਾ ਕਰਦੇ ਹਨ ਜੋ ਕਿ ਕੁਈਰ ਲੋਕਾਂ ਨੂੰ ਭਾਰਤ ਵਿੱਚ ਪ੍ਰਭਾਵਤ ਕਰਦੇ ਹਨ, ਸੈਕਸ਼ਨ 377 ਤੋਂ ਅਣਵਿਆਹੇ ਲੋਕਾਂ ਦੇ ਖਿਲਾਫ ਸਭਿਆਚਾਰਕ ਪੱਖਪਾਤ ਤੱਕ। 
 ਪਿੰਕ ਦਿਵਸ ਡਾਂਸ ਵਰਕਸ਼ਾਪਾਂ: ਸ਼ੁੱਕਰਵਾਰ ਸ਼ਾਮ ਨੂੰ ਸਵਭਾਵਾ ਵਿਖੇ। 
 "ਮੈਰਿਡ ਐਂਡ ਕੁਈਰ" ਗੁੱਡ ਐਜ ਯੂ ਦਾ ਉਪ-ਸਮੂਹ ਹੈ, ਜਿਸ ਵਿੱਚ ਵੱਖੋ-ਵੱਖਰੇ ਵਿਆਹਾਂ ਵਿੱਚ ਫਸੇ ਕੁਈਰ ਲੋਕ ਸ਼ਾਮਿਲ ਹਨ। 
 ਸਵਭਾਵਾ 'ਚ ਫ਼ਿਲਮ ਸਕ੍ਰੀਨਿੰਗ ਹਰ ਸ਼ਨੀਵਾਰ ਸ਼ਾਮ 6 ਵਜੇ ਤੋਂ ਬਾਅਦ ਕੀਤੀ ਜਾਂਦੀ ਹੈ। 
 ਗੇਅ ਦੌੜਾਕ ਅਤੇ ਬ੍ਰੰਚ: ਐਤਵਾਰ ਨੂੰ ਕਿਊਬਨ ਪਾਰਕ 9:30; ਏਅਰ ਲਾਈਨਜ਼ 10:30 - 12:30 ਹੁੰਦੀ ਹੈ। 
 ਜੂਨ / ਜੁਲਾਈ 2015 ਵਿੱਚ ਗੁੱਡ ਐਜ ਯੂ ਦੇ ਮੈਂਬਰਾਂ ਨੇ ਮੁਫ਼ਤ ਗਲੇ ਮਿਲਣਾ ਅਤੇ ਮਿਸ ਕਾਲ ਮੁਹਿੰਮਾਂ ਦਾ ਆਯੋਜਨ ਕੀਤਾ ਸੀ।

ਸਹਾਇਤਾ 
ਗੁੱਡ ਐਜ ਯੂ ਕਾਨੂੰਨੀ ਅਤੇ ਨੈਤਿਕ ਸਹਾਇਤਾ ਪ੍ਰਦਾਨ ਕਰਦੀ ਹੈ। ਐਲ.ਜੀ.ਬੀ.ਟੀ. ਲੋਕਾਂ ਅਤੇ ਹੋਰ ਜਿਨਸੀ ਘੱਟ ਗਿਣਤੀਆਂ ਦੇ ਨਾਲ ਨਾਲ ਐਚ.ਆਈ.ਵੀ. ਸੰਕਰਮਿਤ ਲੋਕਾਂ ਲਈ ਕਾਉਂਸਲਿੰਗ ਪ੍ਰਦਾਨ ਕਰਦੀ ਹੈ।

ਇਹ ਵੀ ਵੇਖੋ 

 ਬੰਗਲੌਰ ਵਿੱਚ ਐਲਜੀਬੀਟੀ ਸਭਿਆਚਾਰ

ਹਵਾਲੇ

ਬਾਹਰੀ ਲਿੰਕ 

 ਗੁੱਡਐਜਯੂ ਬਲਾੱਗ

ਭਾਰਤ ਵਿੱਚ ਐਲਜੀਬੀਟੀ ਸੰਸਥਾਵਾਂ
ਸੰਸਥਾਵਾਂ